
Bogdanovci, 20.12.2023. godine

Na temelju članka 31. Zakona o postupanju s nezakonito izgrađenim zgradama (Narodne novine, broj 86/12, 143/13, 65/17 i 14/19) i članka 29. Statuta Općine Bogdanovci(„Službeni vjesnik“ Vukovarsko-srijemske županije broj 4/21, 21/22) Općinsko vijeće Općine Bogdanovci, na 35. sjednici, održanoj dana 20.12.2023., donijelo je

IZMJENE I DOPUNE PROGRAMA
utroška sredstava naknade za zadržavanje nezakonito izgrađenih

zgrada u prostoru na području Općine Bogdanovci u 2023. godini
Članak 1.
U Programu utroška sredstava naknade za zadržavanje nezakonito izgrađenih zgrada u prostoru na području Općine Bogdanovci u 2023. godini članak 3. mijenja se i glasi:
„Ovim Izmjenom i dopunom Programa planira se visina iznosa sredstava na temelju uplaćenog iznosa za zadržavanje nezakonito izgrađenih zgrada u prostoru na području općine Bogdanovci u 2023. godini. Općina Bogdanovci nije ostvarila prihod na temelju sredstva naknade za zadržavanje nezakonito izgrađene zgrade u prostoru za 2023. godini, ali je imala rashode po rješenjima o oglašavanju ništavim rješenja o obračunu naknade za nezakonito izgrađene zgrade u iznosu od 0,00 “ 

Članak 2

Sukladno članku 30. Zakona o postupanju s nezakonito izgrađenim zgradama („Narodne novine“ broj 86/12, 143/13, 65/17 i 14/19) upravno tijelo lokalne samouprave po službenoj dužnosti oglašava ništavim rješenje o obračunu naknade ako je rješenje o izvedenom stanju poništeno ili oglašeno ništavim, ako je zahtjev za donošenje tog rješenja odbijen ili odbačen, odnosno ako je postupak donošenja tog rješenja obustavljen. Na temelju rješenja o oglašavanju ništavim rješenja o obračunu naknade Republika Hrvatska i jedinica lokalne samouprave dužne su podnositelju zahtjeva, odnosno vlasniku zgrade isplatiti plaćeni iznos naknade, tako da je Općina Bogdanovci isplatila (vratila) plaćeni iznos naknade prema rješenjima navedenim u članku 1. 
Članak 3.

Ostali članci Programa ostaju nepromijenjeni.
Članak 4.

Ove Izmjene i dopune programa utroška sredstava naknade za zadržavanje nezakonito izgrađenih zgrada u prostoru na području Općine Bogdanovci u 2023. godini stupaju na snagu osmog dana od dana objave u „Službenom vjesniku“ Vukovarsko-srijemske županije.

         Predsjednica  Općinskog vijeća

                                                                                   Anamarija Savić Bajac, bacc.admin.publ.

